Исхрана јагњади

Начин исхране јагњади зависи од типа производње.Расног састава као и доступних хранива.Потребе за одређеним нутритијентима код јагњади зависе од различитих фактора.Главни фактори су :телесна маса,жељена брзина прираста и генетски потенцијал јагњади за повећање телесне масе.

Исхрана јагњади се најчешће дели у три фазе.

Прва фаза када је јагњету основна и једина храна млеко.Друга фаза је када јагњад постепено почињу да прелазе на конзумирање чврсте хране и тећа фаза је завршна фаза.

Прва фаза исхране јагњади јесте исхрана јагњади на сиси.Претпоставка је да је ова фаза до 15 кг телесне масе.Све потребе у хранљивим материјама јагњета се подмирују кроз овчије млеко које је богато протеинима,млечним шећерима,калцијумом ,фосфором и другим нутритивним елементима.Највећа производња млека овце је од двадесетог дана лактације и наставлја се у наредних 10-15 дана.Све ово указује да ће јагње имати задовољавајући прираст уколико конзумира само млеко мајке у првих 30 дана.

Након 30 дана старости потребе јагњета у нутритијентима нагло расту тако да се овчијим млеком не могу подмирити тако да наступа друга фаза у исхрани јагњади.

Уколико се овце узгајају на пашњацима јагњад ће пашом надокнадити своје потребе за нутритијентима.С обзиром да расту потребе за нутритијентима јагњету треба обезбедити квалитетну концентровану исхрану.Овакав програм исхране укључује стартер за јагњад у пелетираној форми у којем је избалансиран ниво протеина ,енергије,минерала и витамина.Добра храна за јагњад у овом периоду треба да садржи до 20% сирових протеина.Потпоно сварљиви удео треба да буде 75% и да садржи однос калцијум-фосфор 2:1.Прираст јагњади у овом периоду треба да износи 200 до 250 г.Да би остварила овакве прирасте јагње треба да конзумира 2,5% телесне масе.Овај период исхране најчешће траје око 35 дана.

У завршној фази јагњад би требало хранити хранивом које садржи 12 до 14% протеина.Уколико се јагњад хране количином хране која износи 3-4% њихове телесне масе требало би да имају дневни прираст 300 до 500г.